
[bookmark: TextBodyEnd]Módosítás		3
Rendeletre irányuló javaslat
1 cikk – 1 bekezdés – -1 pont (új)
Az (EU) 2023/1115 rendelet
68 preambulumbekezdés
	

	Hatályos szöveg
	Módosítás

	
	-1.	A (68) preambulumbekezdés helyébe a következő szöveg lép:

	(68)	A Bizottságnak továbbá az adott ország vagy országrész szintjén értékelnie kell az erdőirtás és az erdőpusztulás kockázatát olyan kritériumok alapján, amelyek egyaránt tükrözik a mennyiségi, az objektív és a nemzetközileg elismert adatokat, valamint azt, hogy az országok aktívan részt vesznek-e az erdőirtás és az erdőpusztulás elleni küzdelemben. Ezeknek az összehasonlító teljesítményértékelési információknak meg kell könnyíteniük azt, hogy az uniós piaci szereplők kellő gondossággal járjanak el, az illetékes hatóságok számára pedig a megfelelés nyomon követését és érvényesítését, ugyanakkor ösztönözniük kell az előállító országokat arra, hogy fokozzák mezőgazdasági termelési rendszereik fenntarthatóságát, és csökkentsék azok erdőirtásra gyakorolt hatását. Ennek hozzá kell járulnia ahhoz, hogy az ellátási láncok átláthatóbbá és fenntarthatóbbá váljanak. Az összehasonlító teljesítményértékelési rendszernek az országok háromszintű besorolási rendszerén kell alapulnia, és az országokat alacsony, átlagos vagy magas kockázatúként kell besorolni. A megfelelő átláthatóság és egyértelműség biztosítása érdekében a Bizottságnak különösen nyilvánosan hozzáférhetővé kell tennie a teljesítményértékeléshez használt adatokat, a besorolás javasolt módosításának indokait és az érintett ország válaszát. Az alacsony kockázatú országokból vagy azok részeiből származó releváns termékek esetében lehetővé kell tenni a piaci szereplők számára, hogy egyszerűsített kellő gondossággal járjanak el. A magas kockázatú országokból vagy azok részeiből származó releváns termékek tekintetében az illetékes hatóságok számára elő kell írni, hogy fokozott ellenőrzést alkalmazzanak. A Bizottságot fel kell hatalmazni arra, hogy végrehajtási jogi aktusokat fogadjon el annak érdekében, hogy meghatározza azokat az országokat vagy azok részeit, amelyek alacsony vagy magas kockázatúak.
	„(68)	A Bizottságnak továbbá az adott ország vagy országrész szintjén értékelnie kell az erdőirtás és az erdőpusztulás kockázatát olyan kritériumok alapján, amelyek egyaránt tükrözik a mennyiségi, az objektív és a nemzetközileg elismert adatokat, valamint azt, hogy az országok aktívan részt vesznek-e az erdőirtás és az erdőpusztulás elleni küzdelemben. Ezeknek az összehasonlító teljesítményértékelési információknak meg kell könnyíteniük az uniós piaci szereplők számára az átvilágítást, az illetékes hatóságok számára pedig a megfelelés nyomon követését és érvényesítését, ugyanakkor ösztönözniük kell az előállító országokat arra, hogy fokozzák mezőgazdasági termelési rendszereik fenntarthatóságát, és csökkentsék azok erdőirtásra gyakorolt hatását. Ennek hozzá kell járulnia ahhoz, hogy az ellátási láncok átláthatóbbá és fenntarthatóbbá váljanak. Az összehasonlító teljesítményértékelési rendszernek az országok következő négyszintű besorolási rendszerén kell alapulnia: alacsony, átlagos, magas kockázatú vagy kockázatmentes. A megfelelő átláthatóság és egyértelműség biztosítása érdekében a Bizottságnak nyilvánosan hozzáférhetővé kell tennie a teljesítményértékeléshez használt adatokat, a besorolás javasolt módosításának indokait és az érintett ország válaszát. Az alacsony kockázatú országokból vagy országrészekből származó releváns termékek esetében lehetővé kell tenni a piaci szereplők számára, hogy egyszerűsített átvilágítást végezzenek. A magas kockázatú országokból vagy országrészekből származó releváns termékek tekintetében az illetékes hatóságok számára elő kell írni, hogy fokozott ellenőrzést alkalmazzanak. Ezeket a feltételeket nem kell alkalmazni a kockázatmentes országokból vagy országrészekből származó releváns termékekre. A Bizottságot fel kell hatalmazni arra, hogy végrehajtási jogi aktusokat fogadjon el annak érdekében, hogy meghatározza azokat az országokat vagy országrészeket, amelyek alacsony vagy magas kockázatúak.”



Módosítás		4
Rendeletre irányuló javaslat
1 cikk – 1 bekezdés – -1 a pont (új)
Az (EU) 2023/1115 rendelet
86 preambulumbekezdés
	

	Hatályos szöveg
	Módosítás

	
	-1a.	A (86) preambulumbekezdés helyébe a következő szöveg lép:

	(86)	A piaci szereplők, a kereskedők és az illetékes hatóságok számára észszerű időtartamot kell biztosítani ahhoz, hogy felkészüljenek e rendelet előírásainak teljesítésére,
	„(86)	A piaci szereplők, a kereskedők és az illetékes hatóságok számára észszerű időtartamot kell biztosítani ahhoz, hogy felkészüljenek e rendelet előírásainak teljesítésére. Az alkalmazás kezdő időpontját megelőző időszakban és a késedelmek elkerülése érdekében a Bizottságnak kiemelt feladatként kell kezelnie az érintett érdekelt felek és az illetékes hatóságok közötti információcserét szolgáló platform optimalizálását. A Bizottság vállalja továbbá, hogy közzéteszi a kockázati besorolást annak érdekében, hogy az érdekelt felek felkészülhessenek e rendelet meghatározott kötelező hatályára. Az információcserét szolgáló platformnak és a kockázati besorolásnak legalább hat hónappal az alkalmazás kezdő időpontja előtt rendelkezésre kell állnia és teljes mértékben működőképesnek kell lennie. További késedelmek esetén az alkalmazás kezdő időpontját ennek megfelelően későbbre kell kitűzni.”



Módosítás		5
Rendeletre irányuló javaslat
1 cikk – 1 bekezdés – -1 b pont (új)
Az (EU) 2023/1115 rendelet
3 cikk – bevezető rész
	

	Hatályos szöveg
	Módosítás

	
	-1b.	A 3. cikk bevezető részének helyébe a következő szöveg lép:

	A releváns áruk és a releváns termékek csak akkor hozhatók forgalomba vagy forgalmazhatók, illetve csak akkor vihetők ki, ha az alábbi feltételek mindegyike teljesül:
	„(1)	A 29. cikkel összhangban alacsony, átlagos vagy magas kockázatúként besorolt országokból vagy országrészekből származó releváns áruk és releváns termékek csak akkor hozhatók forgalomba vagy forgalmazhatók, illetve csak akkor exportálhatók, ha az alábbi feltételek mindegyike teljesül:”



Módosítás		6
Rendeletre irányuló javaslat
1 cikk – 1 bekezdés – -1 c pont (új)
Az (EU) 2023/1115 rendelet
3 cikk – 1 a bekezdés (új)
	

	A Bizottság által javasolt szöveg
	Módosítás

	
	-1c.	A 3. cikk a következő bekezdéssel egészül ki:

	
	„(1a)	A 29. cikkel összhangban kockázatmentesként besorolt országokból vagy országrészekből származó releváns áruk és releváns termékek csak akkor hozhatók forgalomba vagy forgalmazhatók, illetve csak akkor exportálhatók, ha az alábbi feltételek mindegyike teljesül:

	
	a)	előállításuk az előállító ország vonatkozó jogszabályaival összhangban történt; és

	
	b)	megfelelnek az 5. cikk (1a) bekezdésében meghatározott dokumentációs követelményeknek.”



Módosítás		7
Rendeletre irányuló javaslat
1 cikk – 1 bekezdés – -1 d pont (új)
Az (EU) 2023/1115 rendelet
4 cikk – 10 a bekezdés (új)
	

	A Bizottság által javasolt szöveg
	Módosítás

	
	-1d.	A 4. cikk a következő bekezdéssel egészül ki:

	
	„(10a)	E cikk (1)–(10) bekezdésétől eltérve azon piaci szereplőknek, amelyek a 29. cikk értelmében kockázatmentesként besorolt országokban vagy országrészekben előállított releváns árukat és releváns termékeket hoznak forgalomba, forgalmaznak vagy exportálnak, csak az 5. cikk (1a) bekezdésében meghatározott dokumentációs követelményeknek kell megfelelniük. A piaci szereplőknek az e cikk (1) bekezdése szerinti átvilágítást kell elvégezniük azon releváns termékek és a releváns termékek azon részei esetében, amelyeket a 29. cikk értelmében kockázatmentesként besorolt országokban vagy országrészekben állítottak elő.”



Módosítás		9
Rendeletre irányuló javaslat
1 cikk – 1 bekezdés – -1 e pont (új)
Az (EU) 2023/1115 rendelet
5 cikk – 1 a bekezdés (új)
	

	A Bizottság által javasolt szöveg
	Módosítás

	
	-1e.	Az 5. cikk a következő bekezdéssel egészül ki:

	
	„(1a)	A 29. cikk értelmében kockázatmentesként besorolt országokban vagy országrészekben előállított releváns árukat és releváns termékeket forgalomba hozó, forgalmazó vagy exportáló piaci szereplők úgy felelnek meg a dokumentációs követelményeknek, ha kérésre az illetékes hatóságok rendelkezésére bocsátják a következő dokumentumokat:

	
	a)	a releváns termékek kereskedelmi neve és típusa;

	
	b)	a releváns termékek mennyisége;

	
	c)	az előállítás szerinti ország és – adott esetben – országrészek;

	
	d)	minden olyan vállalkozás vagy személy neve, postacíme és e-mail-címe, amely/aki a releváns termékeket részükre leszállította;

	
	e)	minden olyan vállalkozás, piaci szereplő vagy kereskedő neve, postacíme és e-mail-címe, amely/aki részére a releváns termékeket leszállították;

	
	f)	kellő bizonyosságot nyújtó és ellenőrizhető információ arról, hogy a releváns termékek nem hozhatók összefüggésbe erdőpusztulással;

	
	g)	kellő bizonyosságot nyújtó és ellenőrizhető információ arról, hogy a releváns áruk előállítása az előállítás szerinti ország vonatkozó jogszabályaival összhangban történt.”



Módosítás		10
Rendeletre irányuló javaslat
1 cikk – 1 bekezdés – 1 f pont (új)
(EU) 2023/1115 rendelet
16 cikk – 10 a bekezdés (új)
	

	A Bizottság által javasolt szöveg
	Módosítás

	
	-1f.	A 16. cikk a következő bekezdéssel egészül ki:

	
	„(10a)	Minden tagállam biztosítja, hogy az illetékes hatóságaik által az e cikk (1) bekezdése alapján végzett éves ellenőrzések kiterjedjenek a 29. cikkel összhangban kockázatmentesként besorolt országban vagy annak részeiben előállított releváns árukat tartalmazó vagy ilyen áruk felhasználásával készült releváns forgalomba hozó vagy forgalmazó vagy kivivő piaci szereplők legalább 0,1 %-ára.”



Módosítás		11
Rendeletre irányuló javaslat
1 cikk – 1 bekezdés – -1 g pont (új)
(EU) 2023/1115 rendelet
29 cikk – 1 bekezdés
	

	Hatályos szöveg
	Módosítás

	
	-1g.	A 29. cikk (1) bekezdésének helyébe a következő szöveg lép:

	1.	Ez a rendelet háromszintű rendszert hoz létre az országok vagy azok részeinek értékelésére. E célból az uniós tagállamok és a harmadik országok, illetve azok részei az alábbi kockázati kategóriák egyikébe vannak besorolva:
	„(1)	Ez a rendelet négyszintű rendszert hoz létre az országok vagy azok részeinek értékelésére. E célból az uniós tagállamok és a harmadik országok, illetve azok részei az alábbi kockázati kategóriák egyikébe vannak besorolva:

	a)	olyan országokra vagy azok részeire vonatkozik, amelyek esetében a (3) bekezdésben említett értékelés eredményeként azonosításra kerül, hogy magas az olyan releváns áruk ezen országokban vagy azok részeiben történő előállításának a kockázata, amelyek esetében a releváns termékek nem felelnek meg a 3. cikk a) pontjának;
	a)	olyan országokra vagy azok részeire vonatkozik, amelyek esetében a (3) bekezdésben említett értékelés eredményeként azonosításra kerül, hogy magas az olyan releváns áruk ezen országokban vagy azok részeiben történő előállításának a kockázata, amelyek esetében a releváns termékek nem felelnek meg a 3. cikk a) pontjának;

	b)	olyan országokra vagy azok részeire vonatkozik, amelyek esetében a (3) bekezdésben említett értékelés arra a megállapításra jut, hogy megfelelő bizonyosság áll fenn arra vonatkozóan, hogy ezen országokban vagy azok részeiben csak kivételesen állítanak elő olyan releváns árukat, amelyek esetében a releváns termékek nem felelnek meg a 3. cikk a) pontjának;
	b)	olyan országokra vagy azok részeire vonatkozik, amelyek esetében a (3) bekezdésben említett értékelés arra a megállapításra jut, hogy megfelelő bizonyosság áll fenn arra vonatkozóan, hogy ezen országokban vagy azok részeiben csak kivételesen állítanak elő olyan releváns árukat, amelyek esetében a releváns termékek nem felelnek meg a 3. cikk a) pontjának; 

	c)	„átlagos kockázatú”: olyan országokra vagy azok részeire vonatkozik, amelyek nem tartoznak sem a „magas kockázatú”, sem az „alacsony kockázatú” kategóriába.
	c)	„átlagos kockázatú”: olyan országokra vagy azok részeire vonatkozik, amelyek nem tartoznak sem a „magas kockázatú”, sem az „alacsony kockázatú”, sem a „kockázatmentes” kategóriába;

	
	ca)	„kockázatmentes”: olyan országokra vagy azok részeire vonatkozik, amelyek megfelelnek a következő értékelési kritériumoknak: 

	
	i.	az erdőterületek fejlesztése stabil maradt vagy nőtt 1990-hez képest;

	
	ii.	az érintett országok és azok részei aláírták a Párizsi Megállapodást és az emberi jogokról és az erdőirtás megelőzéséről szóló nemzetközi egyezményeket;

	
	iii.	szigorúan végrehajtják, és teljes átláthatóság és nyomon követés mellett érvényre juttatják az erdőirtás megelőzésére és az erdővédelemre vonatkozó nemzeti szintű szabályozást.”

